El Teatre Serrano acull aquest diumenge la XII Campanya Solidària Adrián Orchilles
08 novembre 2023

## El Teatre Serrano acull aquest diumenge la XII Campanya Solidària Adrián Orchilles08 novembre 2023Última actualització: 08 novembre 2023

![](../gestion/img/b6caefece3a7b4e992dbf76433af6c94a5f08d9f4e8433f9e34e82fb9fead803.jpg)  
  

El Teatre Serrano acollirà el pròxim diumenge 12 de novembre a partir de les 12.30 hores la **XII Campanya Solidària Adrián Orchilles**.  
Tal com han explicat en roda de premsa el president de la Junta de Districte de Beniopa, **Jesús Naveiro** i **Núria Carbó**, presidenta de l'associació organitzadora, la iniciativa consistirà en l'actuació del monologuista Manu Górriz i els beneficis aniran destinats a ajudar dos xiquets , Lucas i Hugo, que pateixen malalties rares.

Naveiro ha posat en valor la solidaritat i la implicació que sempre demostra Beniopa. "_Beniopa té identitat pròpia i sap fer front a les adversitats. És un poble participatiu i que sempre aporta a les causes solidàries_".

Per la seua banda, Carbó ha explicat que "_tots els diners que recaptem de les empreses col·laboradores i les entrades els donarem a les famílies d'aquests dos nens perquè puguen millorar la seua qualitat de vida i avançar en la investigació de les seues malalties_".

Les entrades es poden adquirir trucant als telèfons 653610804 (Juan) o al 685148559 (Núria) o a la mateixa taquilla el dia de l'actuació. També hi haurà fila 0 per a aquelles persones que no hi puguen assistir, però vullguen col·laborar amb la iniciativa.

[Twittear](https://twitter.com/share)